एक महान दार्शनिक ने एक बार कहा था, "दुनिया एक किताब है,
और जो घूमते नहीं हैं, वे केवल एक ही पन्ना पढ़ते हैं।"
तो, मैं कहूँगा कि
मैं कई पन्ने पढ़ चुका हूँ, और मुझे यह किताब कुछ ख़ास पसंद नहीं आई।
मैं कई कारणों से घूमना पसंद नहीं करता हूँ।
जब ज़्यादा ठंड होती है...
मैं सुखद महसूस नहीं करता हूँ।
बर्फ़ में तैरना, बिना कपड़ों के?
- हाँ। - वैसे, यह शानदार निमंत्रण है।
जब ज़्यादा गर्मी होती है, तो पता है क्या होता है? मैं सुखद महसूस नहीं करता हूँ।
मैं उतनी तेज़ नहीं भाग सकता।
- पर मैं 75 साल का हूँ। - तुम्हें मदद चाहिए?
नहीं, मैं कर लूँगा।
और शायद अभी और घूमने का समय आ गया है।
हे भगवान।
पहली बार मैंने हाथी के पिछवाड़े में हाथ डाला है।
पर अच्छी बात यह है
कि मैं कुछ शानदार होटलों में रह रहा हूँ।
अरे, वाह। क्या शानदार नज़ारा है।
शर्त यह है कि मैं बाहर की जगहों की खोज करने को भी राज़ी हुआ हूँ।
- संभलकर। - सच में।
- कितना सुंदर पहाड़ है। - वह ज्वालामुखी है।
वह ज्वालामुखी है?
ऐसी दुनिया जिससे मैं पूरी ज़िंदगी दूर रहता आया हूँ।
सेडी।
हे भगवान।
बस इससे बचकर निकलना ही काफ़ी होगा।
यह आख़िरी बार होगा कि मैं किसी फ़िन के साथ पाँच वोडका पीयूँगा।
द रिलक्टंट ट्रैवलर विद यूजीन लेवी
जब मैंने लोगों को बताया कि मैं दक्षिण अफ़्रीका में सफ़ारी करने जा रहा हूँ,
उन्होंने कहा, "वाह। पक्का तुम बेहद उत्साहित होगे।"
और मैंने कहा, "होना भी चाहिए।"
पर मुझे जंगलों में इतनी दिलचस्पी नहीं है।
दक्षिण अफ़्रीका
मैंने टीवी पर डॉक्यूमेंटरियाँ देखी हैं
और यहाँ दिखने वाले लगभग सारे जानवर देख चुका हूँ
और उन्हें देखने के लिए दुनिया के दूसरे छोर तक आने की ज़रूरत नहीं थी।
पर मैं यहाँ आ गया, इसे बेहद सुंदर देश में।
जहाँ दुनिया की सात प्रतिशत सरीसृप और स्तनपायी प्रजातियाँ रहती हैं।
बेशक़ मुझे जानवरों से प्यार है,
पर जो भी जानवर मुझे लंच के रूप में देखता है, मैं उसे
टीवी पर ही देखना पसंद करूँगा।
हैलो, मेरा नाम बॉन्गा है।
बॉन्गा, यूजीन।
- तुमसे मिलकर ख़ुशी हुई। आओ बैठो। - तुमसे भी।
और बॉन्गा से मिलकर सच में ख़ुशी हुई,
क्योंकि वही गाइड है जो मुझे सुरक्षित होटल तक ले जाएगा।
क्रूगर नैशनल पार्क अफ़्रीका के सबसे बड़े अभयारण्यों में से एक है।
आठ हज़ार वर्ग मील के आकार के साथ,
यह ऐसा है मानो आपने न्यू जर्सी में शेर और लकड़बग्घे भर दिए हों।
वे बताते हैं कि क्रूगर में हर साल दस लाख पर्टयक आते हैं।
बेशक़, वे यह नहीं बताते हैं कि कितने ज़िंदा वापस लौटते हैं।
क्या इस पार्क में हर तरह के जानवर मिलते हैं?
क्रूगर नैशनल पार्क इसकी पाँच सबसे बड़ी प्रजातियों के लिए बेहद प्रसिद्ध है।
तो, इन जानवरों के सामने पैदल जाना बेहद ख़तरनाक माना जाता है।
और ये पाँच प्रजातियाँ कौन सी हैं?
हाथी, भैंस, शेर, तेंदुआ
और आख़िरी है गैंडा।
बढ़िया है। बढ़िया है।
क्या यही होटल है?
हाँ। यही वह ख़ास जगह है।
वाह।
तो, यूजीन, कृपया उतरो और पटरियों पर आगे बढ़ो।
उतरकर पटरियों पर आगे बढ़ूँ?
बढ़िया है। अब ट्रेन द्वारा कुचले जाने का डर
ज़िंदा खाए जाने के डर पर हावी हो रहा है।
क्रूगर शलाटी में स्वागत है, यूजीन। मेरा नाम गैविन है।
गैविन। कैसे हो?
बहुत बढ़िया, धन्यवाद।
गैविन दुनिया के सबसे अनोखे होटलों में से एक का मैनेजर है।
क्रूगर शलाटी ट्रेन के 13 डब्बों से बना है
जो सैबी नदी के ऊपर एक 1,000-फ़ूट के ब्रिज पर स्थित है।
इससे पटरियों पर काफ़ी ट्रैफ़िक जाम होगा। पटरियों पर बना होटल।
यह थोड़ा अलग है, है न?
मैंने ऐसा होटल पहले कभी नहीं देखा।
सौ साल पहले, अभयारण्य आने के लिए यह रेल-मार्ग ही इकलौता ज़रिया था,
पर 1973 में इसे छोड़ किया गया,
इसलिए क्योंकि ट्रेनों से कई जानवर मारे जा रहे थे।
अब, इस इंजीनियरिंग चमत्कार को पूरा करने के लिए
पूरे अफ़्रीका से ये पुनर्निर्मित डब्बे मँगवाए गए।
- इस तरफ़ आना चाहोगे, या तुम ठीक हो? - नहीं, मैं ठीक हूँ।
यह होटल 2020 में खुला,
कुछ बेहद ख़तरनाक चीज़ों का बेहद शानदार नज़ारा दिखाते हुए।
कल रात, हमारे...
हमारे नाइट कैमरे में, हमें ठीक यहीं शेर दिखे।
- ठीक हमारे नीचे। - नहीं।
हमारे कुछ अतिथियों ने उन्हें गुर्राते हुए सुना और पूछने लगे,
- "क्या वे डेक पर हैं?" - नहीं। तुम मज़ाक कर रहे हो।
क्या वे डेक पर थे?
- नहीं, वे डेक पर नहीं थे। - ठीक है।
- हम काफ़ी सुरक्षित हैं, तो... - काफ़ी सुरक्षित हैं, पूरी तरह नहीं।
- काफ़ी सुरक्षित हैं। हाँ। - हाँ। वैसे, याद रखो, यह अफ़्रीका है।
हाँ।
मैं कभी नहीं भूलूँगा कि मैं अफ़्रीका में हूँ।
यह मेरे चारों ओर है और यह बेहद शानदार है।
अरे, वाह। यह देखो।
यह दिन भर बैठकर पशु-पक्षी देखने के लिए बेहतरीन जगह है।
- वह क्या था? - वह दरियाई घोड़ा था।
ठीक है।
- तुम्हें तुम्हारा कमरा दिखाऊँ? - हाँ।
चलो।
हमने तुम्हारे लिए सफ़ारी बुक की है।
तो जब तुम थोड़ा आराम कर लो, हम तुम्हें तुम्हारी गाड़ी तक ले जाएँगे।
धन्यवाद।
यह डब्बे 1950 के दशक के हैं।
पर उन्होंने इसे काफ़ी आलीशान बनाया है जो कि, सच कहूँ तो, मुझे बेहद रास आया है।
यह काफ़ी शानदार है।
बेशक़ आपको महसूस होता है कि आप अफ़्रीका में हैं।
हाँ। मुझे नहीं पता वह क्या था।
बालकनी और फ़र्श-से-सीलिंग तक की खिड़कियों के कारण,
आप प्रकृति के क़रीब महसूस करते हैं।
शायद कुछ ज़्यादा ही क़रीब।
वह क्या है?
ठीक है, कोई जानवर मारा जा रहा है। मुझे पता नहीं वह कैसी आवाज़ थी।
वह बस भद्दी खाँसने की आवाज़ थी। कोई खाँस सा रहा था।
लोग पाँच बड़ी प्रजातियों के बारे में बातें करते रहते हैं।
मैं केवल मुख्य उद्देश्य हासिल करके ही ख़ुश रहूँगा: ज़िंदा रहना।
यह बेहद शानदार है।
पर क़िस्मत साहसी लोगों का ही साथ देती है, इसलिए मैं बॉन्गा के साथ सफ़ारी करने जाऊँगा।
एक बार गाड़ी में बैठने के बाद, तुम उतर नहीं सकते। तुम्हें पूरा समय अंदर बैठे रहना होगा...
अरे, वाह।
- हे भगवान। वह देखो। - मगरमच्छ। मगरमच्छ।
- यह एक शानदार, विशाल मगरमच्छ है। - वाह।
तो, उसके दाँत देख रहे हो,
- कैसे वे बाहर निकले हुए हैं। - मुझे... मुझे दाँत दिख रहे हैं।
वह मौत की मुस्कान है।
क्योंकि वह सच में एक इंसान के टुकड़े-टुकड़े कर सकता है।
वह असली जैसा नहीं लग रहा था।
लग रहा था मानो उसे वहाँ सजाया गया था
ताकि पर्यटकों को कुछ देखने को मिले।
रास्ते पर देखो। तेंदुआ।
अरे, हाँ।
- मेरा पहला तेंदुआ। - वह पाँच सबसे बड़ी प्रजातियों में से एक है।
देख लिया।
रुको, रुको, रुको, रुको। बाईं तरफ़ देखो।
हाथी।
वह भी पाँच सबसे बड़ी प्रजातियों में से एक है।
वह देखो।
उनके पास संवाद करने के भिन्न तरीके हैं।
तो, उनके पास एक शानदार तरीका है जिसमें वे ज़मीन पर पेट रगड़ते हैं
जिससे एक सिग्नल संचार होता है
और उनके पैरों के नीचे रिसेप्टर होते हैं
जिससे उस कंपन का पता चलता है।
- वाह। - हाँ।
- हम अच्छा कर रहे हैं। - हाँ।
मैं दो प्रजातियाँ देख चुका हूँ। यह ऐसा है मानो वे मुझसे मिलने का इंतज़ार कर रहे हैं।
पक्का वे "शिट्स क्रीक" के फ़ैन होंगे।
- देखो सड़क पर क्या है। - क्या वह दरियाई घोड़ा है?
नहीं, नहीं। वह जंगली सूअर है।
- वह जंगली सूअर है। यह शानदार है। वाह। - वह जंगली सूअर है।
हाँ, हाँ, हाँ।
वह दिखने में सुंदर नहीं है।
उनमें सुनने की अद्भुत क्षमता है।
वैसे, उनमें कुछ तो ख़ासियत होनी होगी।
कहते हैं कि अफ़्रीका में सूर्यास्त बेहद शानदार होता है।
और मानना पड़ेगा,
मैं जीप के अंदर बैठकर सूर्यास्त का मज़ा ले रहा हूँ।
अब हम पैदल चलेंगे।
- हम पैदल चलेंगे? - हाँ। हम पैदल चलेंगे।
पर हमें गाड़ी से उतरना नहीं चाहिए।
ठीक है, मुझे सूर्यास्त पसंद हैं,
पर इतना नहीं कि इसकी वजह से किसी जानवर का भोजन बनूँ।
बॉन्गा ने भरोसा दिलाया कि यह सुरक्षित है।
और सशस्त्र गार्ड को देखकर ही "सुरक्षित" महसूस होता है।
वह बंदूक काफ़ी शक्तिशाली लगती है।
हाँ।
- हम पंक्ति बनाकर चलेंगे। - ठीक है।
अगर तुम्हें कोई भैंस, दरियाई घोड़ा दिखे, तो चिल्लाना,
"भैंस बाईं तरफ़," "दरियाई घोड़ा दाईं तरफ़।"
दरअसल, मुझे डर लग रहा है कि वह मैं ही हूँगा जो चिल्लाएगा,
"भैंस बाईं तरफ़," "दरियाई घोड़ा दाईं तरफ़।"
और, तुम लोग सोचने लगोगे, "क्या?"
तुम्हें कुछ पूछना है?
"हम यह क्यों कर रहे हैं?" यही पहला सवाल है।
- ठीक है, पंक्ति में। - हाँ।
जब सूरज ढलता है, तभी बिल्लियाँ बाहर आती हैं?
हाँ। तो, बिल्लियाँ ख़ासकर रात को ही बाहर आती हैं
क्योंकि वे रात को ज़्यादा अच्छी तरह देख सकती हैं।
तुम पंक्ति में नहीं हो।
माफ़ करना। अरे, नहीं। माफ़ करना।
- किस तरफ़ इशारा कर रहे हो? - बंदरों की तरफ़।
- बाईं तरफ़ उन बंदरों को देखो। - बंदर?
हाँ, बंदर भी पेड़ पर चढ़ रहे हैं
क्योंकि अँधेरा हो रहा है।
तुम पंक्ति में नहीं हो। क्या मुझे मरवाने की कोशिश कर रहे हो?
- आओ। - ए, देखो।
इसे ही हम "बेहतरीन सूर्यास्त" कहते हैं।
मैं इसे ही "यह हुई न बात" कहता हूँ।
तो हमारे पास कुछ जंगली सूअर के सूखे हुए सॉसेज हैं।
- अह-हँ। अगला। - और फिर हमारे...
हमारे पास है मगरमच्छ का फ़्राइड माँस है।
- मगरमच्छ का फ़्राइड माँस? - हाँ।
तुम्हें वह खाते हुए देखकर मज़ा आएगा, बॉन्गा।
यह शानदार है।
मैं बस वोडका टॉनिक लूँगा।
बढ़िया है।
- चियर्स। - चियर्स।
चियर्स।
शायद हमने बढ़िया किया। हमें कुछ शानदार जानवर दिखे।
- हमें ढेरों जानवर दिखे। - हाँ।
शायद इसमें तुम्हारा ही हाथ है।
पता नहीं कैसे, पर शायद तुमने ही इसकी व्यवस्था की।
जब आप टीवी पर जानवरों को देखते हैं, तो आप अपने घर में सुरक्षित होते हैं।
और यहाँ, आप उनके इलाके में हैं।
और यहाँ एक ख़तरे का एहसास है
जो इसे रोमांचक बनाता है।
यह बेहद सुंदर है।
हालाँकि इन जानवरों को जंगल में देखना बेहद रोमांचक है,
पर अगर वे होटल में दिखे तो यह बिल्कुल भी रोमांचक नहीं होगा।
मैं खिड़कियाँ बंद रखूँगा।
जो चीज़ मेरी नींद उड़ाएगी
वह है किसी जानवर की चीखें
जब उसे कोई अन्य जानवर चीर रहा हो।
आश्चर्यजनक रूप से, अच्छी नींद सोने के बाद,
इससे पहले कि कोई मुझे नाश्ते में खाए, मैं नाश्ता करने को तैयार हूँ।
- सुप्रभात, यूजीन। - हैलो।
हमारे यहाँ रहकर कैसा लग रहा है?
- अब तक सब ठीक है। हाँ। - अब तक सब ठीक है।
वह कीड़ा तुम्हें पसंद करता है।
- क्या? वह क्या है? - व्हूश।
- मुझे यहाँ एक कीड़ा दिख रहा है। - हे भगवान।
- एक एहसान करो। इसे हटाओ। - वहाँ।
अभी हटा देता हूँ।
बहुत ख़ू...
- डरो मत। - नहीं, मैं डर नहीं रहा।
वह... वह जो भी है। कोई विशाल चीज़ है, है न?
यह टिड्डी है।
सुबह होते ही एक विशाल टिड्डी
मुझे पर हमला कर रही है।
आज मैं कुछ अलग करूँगा।
बेशक़, कुछ ऐसा जिसमें मेरी जान को ख़तरा न हो।
सौभाग्यवश, होटल मैनेजर, गैविन ने मुझे गॉल्फ़ खेलने के लिए बुलाया है।
यह काफ़ी रोमांचक है।
मेरा मतलब, लोग वहाँ गॉल्फ़ खेलते हैं, तो पक्का वह जगह सुरक्षित होगी।
"अपने जोखिम पर गॉल्फ़ कोर्स का इस्तेमाल करें।
वे किसी भी नुक़सान, क्षति और/या चोट के लिए
उत्तरदायित्व स्वीकार नहीं कर सकते। घातक या अन्य।"
मुझे गैविन से इस बारे में बात करनी होगी।
स्कुकूज़ा गॉल्फ़ कोर्स दुनिया के सबसे जंगली कोर्स में से एक है।
जानवरों को दूर रखने के लिए कोई सुरक्षा नहीं है। ड्रेस कोड भी नहीं है।
तो, कोई बाड़ नहीं है? यानि...
नहीं।
यह कैसे काम करता है?
अगर बॉल जंगल में चली जाए,
तो उसे वहीं छोड़ देना सुरक्षित है।
- हाँ। - याद रहे कि अगर तुम्हारे पीछे
झाड़ी में सरसराहट हो तो अपना सिर नीचे रखना।
तो हम यूजीन को उसके कार्ट में बिठाएँ?
चलो चलें।
हाँ। चलो चलें।
पिछले हफ़्ते, मैं ठीक हमारे सामने यहाँ एक दरियाई घोड़े का वीडियो लिया था।
- यहाँ फ़ेयरवे में। - वाह।
दरियाई घोड़े दस सेकंड में 100 मीटर भाग सकते हैं।
तो, मैं नौ होल्स वाले गेम में अपना राउंड शुरू करूँगा।
वैसे, यह सच में बेहद शानदार है।
हाँ। हे भगवान। वह देखो।
गज़ब!
दरियाई घोड़ा सबसे ख़तरनाक जानवर है।
यह अन्य जानवरों के मुक़ाबले, सबसे ज़्यादा हत्याएँ करता है।
मुझे पता है तुम यह क्यों कर रहे हो।
पता है, गैविन, पानी के ऊपर से बॉल मारना ही बेहद कठिन है।
वह खेल से मेरा ध्यान भटकाने की कोशिश कर रहा है।
यह कहकर कि, "दरियाई घोड़ा सबसे ख़तरनाक जानवर है।"
वह बदमाश खिलाड़ी है। मैंने सोचा नहीं था कि वह बदमाश खिलाड़ी है।
तुम नीचे देख सकते हो। मैं तुम्हारी निगरानी करूँगा।
नहीं!
चलो दोबारा कोशिश करें।
क्या वह पक्षी हँस रहा था?
वह कहाँ गया?
वह बस हमारे पीछे चला गया।
- चलो देखें यह कैसे होता है। चलो। - ठीक है। ठीक है।
चलो देखें।
शाबाश।
मैंने पूरा ज़ोर नहीं लगाया क्योंकि मैं उसे शर्मिंदा नहीं करना चाहता था। इसलिए, मैंने...
ठीक है, यह थोड़ा डरावना हो रहा है, है न?
मैं बस लंच वाले क्षेत्र की ओर जाऊँगा
और शायद कुछ बच्चों के पीछे छुप जाऊँगा।
गॉल्फ़ के उस राउंड के बाद,
मैंने सोचा नहीं था कि यहाँ वन्यजीवों के और क़रीब जाना संभव है।
पर बॉन्गा ने कोई तैयारी की है,
जिससे मुझे क़रीबी एहसास का अनुभव होगा।
पर पहले, हमें वहाँ पहुँचना होगा।
अरे, वाह। उन भैंसों को देखो। वाह, वे विशाल हैं।
मैंने सुना है कि सुंदर चेहरे ट्रैफ़िक रोक देते हैं,
पर इन जीवों की बात ही अलग है।
दरअसल वे सीधे हमारी तरफ़ देख रही हैं।
ठीक है, अब यह थोड़ा डरावना हो रहा है।
ख़ैर, उन्हें घूरने दो।
कभी-कभी इन जानवरों को महसूस करने देना पड़ता है कि यहाँ कौन बॉस है।
और बेशक़ मैं वह यहाँ वैन के पीछे की सीट से आराम से करवा सकता हूँ।
अच्छी ख़बर? पाँच बड़ी प्रजातियों में से एक और देख लिया है। बुरी ख़बर?
वे सालाना 200 लोग मार सकते हैं। इसलिए, मैं उनके समय के अनुसार चलकर ख़ुश हूँ।
रास्ते में अवरोध झेलने के बाद,
आख़िरकार मैं क्रूगर के मुख्य पशु चिकित्सक, पीटर से मिलने के लिए पहुँच चुका हूँ।
तो, पीटर, आज हम क्या करेंगे?
तो, आज हम एक हाथी को अचल करेंगे
क्योंकि हम उसकी सामान्य स्वास्थ्य जाँच करना चाहते हैं।
मैंने कभी किसी को इतना शांत होकर "हाथी को अचल करेंगे" कहते नहीं सुना था।
तो इसमें मेरी क्या भूमिका होगी?
हम जितना हो सके तुमसे मदद लेने की कोशिश करेंगे।
ठीक है। पर उम्मीद है
वे मुझ पर ज़्यादा निर्भर नहीं कर रहे हैं
क्योंकि मुझे केवल कॉमेडी करने का अनुभव है।
हम अभिनेता, सुरक्षा ब्रीफ़िंग के आदी हैं,
पर ख़ासकर आज, मेरे कान पूरी तरह से खुले हैं।
अगर तुम हाथी को हिलते हुए देखो,
यहाँ तक कि अगर पेशाब करते हुए भी देखो, तो कृपया मुझे बता देना,
क्योंकि इसका मतलब है कि हाथी जागने लगा है।
अगर हाथी पेशाब करने लगे
तो उससे कितनी दूर खड़ा होना होगा?
नहीं, तुम्हें भागना शुरू करना होगा।
भागना शुरू करना होगा।
- हाँ। - समझ गया।
अब, मुझे हेलीकॉप्टर पसंद नहीं हैं,
इसलिए मैं पीटर के सहकर्मी, मिशेल के साथ ट्रैक करने वाली गाड़ी में जाऊँगा।
मैं ज़्यादातर लोगों को सलाह दूँगी
कि डार्टिंग करते समय हेलीकॉप्टर में न हों।
तुम्हें मुझे मनाने की ज़रूरत नहीं है।
ए, लगता है वही हमारा हाथी है।
तो वे हेलीकॉप्टर के इस्तेमाल से हाथी को इस तरफ़ भगाने की कोशिश कर रहे हैं
- और तभी पीटर उसे बेहोश करेगा। - हाँ। समझ गया।
वाह। यह देखो।
और देखो कितना शानदार तरीके से उड़ रहा है। क्या तुमने कभी ऐसा नज़ारा देखा था?
वह वहीं जा रहा है, जहाँ वे चाहते हैं।
- ठीक है, वह लड़खड़ाने लगा है। - वह बेहोश हो रहा है।
- हाँ। अब वह लेट रहा है। - वह बेहोश हो रहा है। हाँ।
और वे उसे लिटाने वाले हैं।
वह शानदार था।
इस तरह की जाँच हाथियों की
आबादी के स्वास्थ्य की निगरानी में मदद करती है।
इससे पहले कि बेहोशी की दवा का असर ख़त्म हो,
टीम के पास डेटा इकट्ठा करने के लिए 30 मिनट हैं।
तुम्हारा पहला हाथी। आओ इससे छुओ।
वाह।
वह इतना शांत और अच्छी अवस्था में है कि हम उसकी जाँच कर सकेंगे।
अभी वह मुझसे ज़्यादा शांत है।
मुझे चिकित्सीय प्रक्रियाओं में इतनी दिलचस्पी नहीं है।
अभी, वे उ... उसका मुँह खोल रहे हैं।
ठीक है, अब उन्हें घु... व्हो।
- सब ठीक है? - सब ठीक है।
ठीक है। मुझे सूचित करने रहना।
ठीक है।
- यूजीन, क्या तुम... - हाँ?
...कुछ नमूने इकट्ठा करने में हमारी मदद करना चाहोगे?
- नमूने लूँ? - हाँ, नमूने।
- अच्छा? - तुम्हें एक बड़ा दस्ताना चाहिए होगा।
तुम बस कल्पना कर सकते हो...
मुझे नहीं लगता। मुझे नहीं लगता...
- तो तुम्हें इस छोर से... - अरे, हाँ। नहीं।
नहीं। नहीं।
यह जिस दिशा में जा रहा है, मुझे वह पसंद नहीं है।
- ठीक है, तो तुम बस मल का... - हाँ।
...नमूना इकट्ठा करोगे।
- तो, मुझे सारा नहीं चाहिए... हाँ। - मल का नमूना इकट्ठा करूँगा?
हाँ। और अगर यह विशालकाय जानवर जाग गया जब मेरा हाथ
वहाँ अंदर घुसा हो तो?
तुम्हें इतना कोमल होने की ज़रूरत नहीं है।
हे भगवान। हे भगवान। मुझे माफ़ कर दो।
- वह कस रहा है। - वह कस रहा है?
- हाँ। - ठीक है।
और मैं उसे दोष नहीं दूँगा!
- कुछ हाथ लग रहा है? - पता नहीं।
- आसपास महसूस करो। - तुम ख़ुद महसूस करो। क्या कहती हो?
- मिल गया। - शाबाश।
सच कहूँ तो, पहली बार मैंने हाथी के पिछवाड़े में अपना हाथ डाला है।
तो बकेट लिस्ट से एक काम पूरा हुआ।
यह अब तक के सबसे बुरे अनुभवों में से एक...
वैसे, असल में
- वह मल नहीं है, है न? - नहीं, नहीं है।
शायद मुझे तुम्हारी मदद करनी चाहिए।
शुभकामनाएँ। पता नहीं तुम्हें कितना अंदर जाना होगा।
- चलो देखें। - पर, अगर तुम्हें टैक्सी लेनी पड़े...
ठीक है।
- मेरा मतलब समझ रही हो? - मुझे मिल गया।
ठीक है।
- हमें यही चाहिए था। - हाँ।
अफ़्रीका मज़ेदार है।
कहते हैं कि हाथी कभी नहीं भूलते हैं, तो...
शायद वह तुम्हें ढूँढ रहा है, यूजीन।
सच में। और विश्वास करो, मैं बस यहाँ झुककर छुप जाऊँगा।
मुझे नहीं लगता कि मैं इस मैदान में वापस आऊँगा
क्योंकि वह यह हाथ पहचान जाएगा। समझे?
शायद उसे चेहरे याद न रहें,
पर वह यह हाथ देखकर समझ जाएगा और...
इस विशालकाय जानवर को देखना
और उसे छूने का, महसूस करने का, उसके दिल की धड़कन
महसूस करने का मौका मिलना, यह शानदार अनुभव था।
मैं यह नहीं कह सकता कि मैंने ज़िंदगी में कुछ ऐसा अनुभव किया था
और शायद कभी करूँगा भी नहीं,
पर यह शानदार था।
मुझे एहसास हो गया है कि जब अफ़्रीका में सूर्य ढलता है,
तो इसका यह मतलब नहीं कि आपको जानवर नहीं दिखेंगे।
- देखो, देखो सड़क पर वह क्या है। - हाँ?
ए, व्हो।
वह लकड़बग्घा है।
- लकड़बग्घा? - हाँ।
- वह रहा। - वह देखो।
वाह।
जबकि बॉन्गा और मैं वापस होटल लौट रहे हैं,
पार्क के कुछ निशाचर जानवर हमें खाने आए हैं...
माफ़ करना, हमसे मिलने आए हैं।
आगे और हैं। जल्दी, जल्दी। चलो, चलो, चलो।
वे रहे।
और दरअसल वे अभी शिकार पर निकले हैं।
उम्मीद है कि हम मेनू में नहीं हैं।
रुको, देखो। वह क्या है, वह क्या है, वह क्या है?
- क्या वह ख़रगोश है? - वह स्क्रब हेर है।
वह पाँच बड़ी प्रजातियों में से एक नहीं है, है न?
- स्क्रब हेर? - नहीं। नहीं।
- गैंडे पाँच बड़ी प्रजातियों का हिस्सा हैं। - हाँ।
आज रात गैंडा दिखने की कितनी संभावना है?
पार्क में गैंडा दिखना काफ़ी दुर्लभ है
क्योंकि उनके सींग के लिए उनका शिकार होता है।
दस साल पहले, मुझे हफ़्ते में तीन बार गैंडे दिखते थे।
अब, कभी-कभी पूरे महीने एक भी नहीं दिखता है।
मुझे चिंता है कि जब मेरा बेटा बड़ा होगा, उसे गैंडा देखना नसीब नहीं होगा।
अरे। यह बेहद दुखद है।
विश्वास नहीं होता कि मैं यह कह रहा हूँ,
पर दक्षिण अफ़्रीका का वन्य जीवन मुझे ऐसे प्रभावित करने लगा है
जिसकी मैंने उम्मीद नहीं की थी।
मुझे हाथी के इतने क़रीब होने का अनुभव बेहद अच्छा लगा।
और सफ़ारी करते समय जानवर दिखना,
यह कुछ ऐसा है जो टोरंटो में नहीं होता है।
पर डेक पर आग सेंकते हुए शानदार वाइन पीना,
अफ़्रीका के जंगल में, यह दिन ख़त्म करने का अच्छा तरीका है।
पाँच बड़ी प्रजातियों में से तीन देख लीं। केवल शेर और गैंडा बचे हैं।
पिछले एक दशक में, क्रूगर में गैंडों की आबादी में 75 प्रतिशत की गिरावट आई है।
इसलिए मुझे उन्हें देखने के लिए पार्क से बाहर आना पड़ा रहा है।
अब, मैं इसे पहले नज़रअंदाज़ कर पाया था, पर इस बार,
यातायात के मेरे सबसे कम पसंदीदा साधन से बचने का कोई रास्ता नहीं है।
हम हेलीकॉप्टर से जा रहे हैं।
सच कहूँ तो, मुझे हेलीकॉप्टर पसंद नहीं हैं।
मुझे ऊँचाइयों से डर लगता है।
ख़ासकर, ऊँचाई से गिरने से।
बस ख़ुद से कह रहा हूँ कि यह केवल पाँच बड़ी प्रजातियों के लिए कर रहा हूँ।
वहाँ पेड़ के नीचे एक नर हाथी बैठा है।
मैं सामने पहाड़ को ही घूर रहा हूँ।
हम उतर गए। ज़मीन पर।
अच्छा महसूस हो रहा है।
- तुमसे मिलकर ख़ुशी हुई। स्वागत है। - तुमसे भी। यूजीन।
पेट्रोनेल। चलो चलें।
मेरे और गूफ़ी के साथ अंदर बैठो। यह मेरा कुत्ता है।
हैलो, गूफ़ी। गूफ़ी, गूफ़ी।
पेट्रोनेल "केयर फ़ॉर वाइल्ड" की प्रभारी है,
जो दुनिया का सबसे बड़ा गैंडा अभयारण्य है।
एक बार गैंडा दिखने के बाद, वे तुम्हारे दिल में बस जाते हैं, इसलिए सावधान रहना।
शायद तुम्हें यहाँ प्यार हो जाए।
मैंने कभी सोचा नहीं था कि यह संभव है, पर चलो देखें।
सन 2011 से, हमारी टीम ने यहाँ 100 से भी अधिक गैंडों को बचाया है।
जब मैं पहुँचा, तो गैंडों के शावकों को दूध पिलाने का समय हो गया था।
- वाह, इसे कहते हैं बोतल। - हाँ।
शावक यहाँ कैसे आएँगे?
हम उन्हें बुलाएँगे।
चलो, चलो, यूजीन। उन्हें बुलाओ, उन्हें बुलाओ।
हम अच्छा कर रहे हैं।
वह रहा तुम्हारा नन्हा शावक।
आओ, आओ!
- देखो! वह रहा डैनी... - वाह।
- ...बड़ा वाला। - वे विशाल हैं।
- और... - वे विशाल बच्चे हैं।
ठीक है, इस तरह। और इसे ऐसे पकड़ो।
बढ़िया। बहुत बढ़िया।
- उसने पी लिया। - बढ़िया। इसलिए हम उसे दो बोतल देते हैं।
आख़िरी बार मैंने 36 साल पहले बोतल से दूध पिलाया था
और वह बोतल काफ़ी छोटी थी। और मेरी बेटी भी।
जितना होना चाहिए, वह उससे थोड़ा छोटा है
क्योंकि वह बस एक महीने का था जब उसकी माँ का शिकार हुआ था।
वाह।
अभयारण्य के बेहतरीन कोशिशों के बावजूद,
अगर इसी दर पर शिकार जारी रहा,
तो 15 सालों में जंगली गैंडे लुप्त हो जाएँगे।
इन्हें तेज़ी से मारा जा रहा है
और लोग जो इन अनाथों को लेकर
यहाँ ला रहे हैं, यह बस चमत्कार है।
मुझे इनसे प्यार होने लगा है। इन नन्हें बच्चों से।
यह मेरे लिए बेहद, बेहद प्यारा अनुभव था।
इन गैंडों में कुछ बेहद प्यारी बात है।
मैं बस सोचता रहा, "विश्वास नहीं होता कि मैं एक गैंडे को दूध पिला रहा हूँ।"
पेट्रोनेल सारे अनाथ गैंडों को
उनके प्राकृतिक वास में छोड़ेगी।
और वह मुझे एक बेहद ख़ास चीज़ दिखाना चाहती है।
हम उन गैंडों को देखने जा रहे हैं
जिन्हें हम पहले ही छोड़ चुके हैं और देखेंगे कि वे कैसे हैं।
गैंडों को जंगल में रहना चाहिए।
- उन्हें वहीं रहना चाहिए। - हाँ।
यह शानदार है।
एक, दो, तीन, चार, पाँच। यह शानदार नज़ारा है।
यह बेहद शानदार है, पेट्रोनेल।
मैंने कभी नहीं सोचा था कि मैं ऐसा नज़ारा देखूँगा।
वाह।
इनमें से दो गैंडे, विंटर और स्टॉर्म ने हाल ही में इतिहास रचा है।
विंटर ने स्टॉर्म नामक एक और अनाथ के साथ प्रजनन किया
- और वह रही ब्लिज़ी। क्या चमत्कार है। - वाह।
यह दुनिया में पहली है।
दो अनाथ गैंडों से पैदा हुई पहली बच्ची।
यह हमारे लिए बहुत बड़ी उपलब्धि है।
- यह बस... यह संभव है। - हाँ, हाँ।
यही उम्मीद की किरण है। यह गैंडों के लिए एक नया युग है।
वाह। यह अद्भुत है।
यह देखना कि एक अनाथ गैंडे ने एक शावक को जन्म दिया है,
यह वह तस्वीर है जो मेरे दिमाग़ में तब आएगी तब मैं सोचूँगा, "दक्षिण अफ़्रीका मेरे लिए है?"
यह उन देशों से बिल्कुल अलग है जहाँ मैं गया हूँ।
और इसने मुझ पर एक अमिट छाप छोड़ी है।
मैंने सोचा था कि जंगल में जानवरों को देखना, टीवी पर देखने जैसा होगा।
मैं बिल्कुल ग़लत था।
जानवरों के इतने क़रीब होना,
यही इस अनुभव को मेरी सोच की तुलना में ज़्यादा ख़ास बनाता है।
अपनी रोज़ाना की ज़िंदगी में, आप यहाँ के जानवरों के बारे में नहीं सोचते हैं।
आप गैंडों के लुप्त होने के बारे में नहीं सोच रहे हैं।
जब आप यहाँ होते हैं, तो इसे क़रीब से महसूस करते हैं।
ये ज़िंदगी के दुर्लभ अनुभव हैं
और मैं कुछ शानदार चीज़ें देख पाया
जो शायद ज़्यादातर लोग देख ही नहीं पाएँगे।
मैंने पाँच बड़ी प्रजातियों में से चार को देखा।
ज़ाहिर तौर पर, मैं ख़ुशक़िस्मत था।
मुझे शेर नहीं दिखा,
पर मैं घर वापस लौटने के बाद "द लायन किंग" ज़रूर देखूँगा।
उप-शीर्षक अनुवादक: मून कलिता